На основу члана 116.. став 1., 2. 5., 9. и 13. , члана 117. став 3. и 5. Закона о основама система образовања и васпитања („Службени гласник РС“ број 88/17 и 27/18 – др закон), члана 32. Закона о локалној самоуправи („Службени гласник РС“ број 129/07, 83/14 – др.закон, 101/16-др. закон и 47/18), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 17/17 и 11/18), Скупштина општине Владичин Хан на седници одржаној дана 16.09.2018.године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ОСНОВНЕ ШКОЛЕ „БРАНКО РАДИЧЕВИЋ“**

**У ВЛАДИЧИНОМ ХАНУ**

**I**

У Решењу о именовању чланова Школског одбора Основне школе „Бранко Радичевић“ у Владичином Хану, („Службени гласник Града Врања“, број 21/18), врши се измена у тачки 1. у делу испред јединице локалне самоуправе тако што се:

**Разрешавају се дужности члана Школског одбора**

-Маја Младеновић из Владичиног Хана, с. Репинце ссс

-Миленко Симоновић из Владичиног Хана, ул. 1. Мај 3Б, ссс

**Именују се за члана Школског одбора**

**-** Саша Пешић из Владичиног Хана, с. Репинце ВСС

-Милена Младенов Милошевић, ул. Бранка Радичевића бр. 12, дипл. економиста

**II**

Изборни период новоименованим члановима Школског одбора траје до истека мандата Школског одбора именованог Решењем о именовању чланова Школског одбора Основне Школе „Бранко Радичевић“ у Владичином Хану, број 06-110/4/18-I од 18.07.2018.године („Службени гласник Града Врања“ број 21/18)

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење решења садржан је у одредбама члана 116.. став 1., 2. 5., 9. и 13. , члана 117. став 3. и 5. Закона о основама система образовања и васпитања („Службени гласник РС“ број 88/17 и 27/18 – др закон), члана 32. Закона о локалној самоуправи(„Службени гласник РС“ број 129/07, 83/14 – др.закон, 101/16-др. закон и 47/18), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 17/17 и 11/18).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3 наведеног Закона предвиђено је да ће скупштина јединице локалне самоуправе разрешити, пре истека мандата, поједине чланове, укључујући и председника или орган орган управљања установе, на лични захтев члана.

Чланом 117. став 5. наведеног Закона прописано је да изборни период новоименованог појединог члана органа управљања траје до истека мандата органа управљања.

На основу поднетих оставки Маје Младеновић и Миленка Симоновића на чланство у Школском одбору Основне школе Бранко Радичевић у Владичином Хану исти се разрешавају дужности члана, те се на основу предлога овлашћеног предлагача именују за чланове школског одбора Саша Пешић и Милена Младенов Милошевић.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

**Упутство о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-131/12/18-I**

**ПРЕДСЕДНИЦА,**

**Данијела Поповић**